CELEX: 62015TN0726
Language: et
Date: 2015-12-15 00:00:00
Title: Kohtuasi T-726/15: 15. detsembril 2015 esitatud hagi – Blaž Jamnik ja Blaž versus parlament

14.3.2016   
            
            
               ET
            
            
               Euroopa Liidu Teataja
            
            
               C 98/45
            
         15. detsembril 2015 esitatud hagi – Blaž Jamnik ja Blaž versus parlament
   (Kohtuasi T-726/15)
   (2016/C 098/60)
   Kohtumenetluse keel: sloveeni
   
      Pooled
   
   
      Hagejad: Jožica Blaž Jamnik (Ljubljana, Sloveenia) ja Brina Blaž (Ljubljana) (esindaja: advokaat D. Mihevc)
   
      Kostja: Euroopa Parlament
   
      Nõuded
   
   Hagejad paluvad Üldkohtul:
   
               —
            
            
               tunnistada ebaseaduslikuks eduka pakkuja valik menetluses INLO.AO-2013-051-LUX-UGIMBI-06;
            
         
               —
            
            
               tühistada eduka pakkuja valik;
            
         
               —
            
            
               valida hagejad edukaks pakkujaks;
            
         
               —
            
            
               teise võimalusena tuvastada, et hagejatel on õigus saada hüvitist kahju eest summas 3 852 384,60 eurot, juhul kui neid ei valita edukaks pakkkujaks menetluses INLO.AO-2013-051-LUX-UGIMBI-06;
            
         
               —
            
            
               mõista hagejate kasuks välja nende kohtukulud.
            
         
      Väited ja peamised argumendid
   
   Hagi põhjenduseks esitavad hagejad kaks väidet.
   
               1.
            
            
               Esimene väide: on rikutud määruse (EL, Euratom) nr 966/2012 (1) artiklit 113
               Hagejate sõnul rikuti eduka pakkuja väljavalimisel nimetatud määruse artiklit 113, kuna eelnevalt kindlaks määratud kriteeriume, mis olid täpsustatud tehnilises kirjelduses, ei järgitud.
            
         
               2.
            
            
               Teine väide: läbiviidud valikumenetlus on ebaseaduslik
               Selles osas märgivad hagejad, et nende pakkumusele lisatud projektid, pildimaterjal ja statistilised arvutused jäeti tegelikult läbi vaatamata, kuna neid ei saadetud Ljubljana kontorist asja otsustamiseks Luksemburgi.
            
         
      (1)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002 (ELT L 298, lk 1).